overenie interakcií
Dobry den, mozem po lokalnom podani depo medrolu do clenku a kolana uzit panadol ultra rapid? Dostala som doobedu injekcne Almiral do clenku a kolena. Mozem si dat vecer proti migrene panadol ultra rapid? Ďakujem.
Dobrý deň,
ďakujeme za Vašu otázku.
Medzi injekčným roztokom Almiral a šumivými tabletami Panadol ultra rapide boli pozorované klinicky stredne závažné interakcie. Súčasné dlhodobé podávanie paracetamolu a nesteroidových antiflogistík (Almiral) vo vyšších dávkach zvyšuje riziko analgetickej nefropatie a ďalších renálnych nežiaducich účinkov.  Liečivá s vysokou mierou väzbovosti na bielkoviny plazmy môžu vytesňovať diklofenak z tejto väzby a tým zvýšiť jeho účinky, vrátane nežiaducich.
Rovnako boli pozorované stredne závažné a závažné interakcie medzi  liečivami Depo-Medrol a Almiral. Pri súbežnom podávaní diklofenaku (Almiral) s kortikosteroidmi (Depo-Medrol) hrozí zvýšené riziko nežiaducich reakcií, najmä gastrointestinálneho traktu ako napríklad gastrointestinálna ulcerácia alebo krvácanie.
V prípade, že Vám lieky predpísal lekár, ktorý bol informovaný o súčasnom užívaní ostatných liekov a je si týchto skutočností vedomý, odporúčam riadiť sa jeho pokynmi. V opačnom prípade je potrebné opätovne kontaktovať predpisujúceho lekára a prekonzultovať s ním terapiu.
Prajem pekný zvyšok dňa.
S pozdravom PharmDr. Patrícia Čečková